सीपी बोले एक साल के बाद भी अपराधी को फांसी नहीं, जो डर अपराधियों में होना चाहिए वह आमजन में है
उदयपुर के कन्हैयालाल हत्याकांड की पहली बरसी 28 जून को है। इसी को लेकर मंगलवार को भाजपा के प्रदेश अध्यक्ष सीपी जोशी व भाजपा नेता उदयपुर में कन्हैया के सेक्टर 14 स्थित घर जाकर उनकी तस्वीर पर पुष्पांजलि अर्पित की।
उदयपुर के कन्हैयालाल हत्याकांड की पहली बरसी 28 जून को है। इसी को लेकर मंगलवार को भाजपा के प्रदेश अध्यक्ष सीपी जोशी व भाजपा नेताओं ने उदयपुर में कन्हैया के सेक्टर 14 स्थित घर जाकर उनकी तस्वीर पर पुष्पांजलि अर्पित की। उन्होंने कन्हैया की पत्नी व उनके बेटों से बातचीत की।
बाद में घर के वहीं मीडिया से बातचीत में प्रदेश अध्यक्ष सीपी जोशी ने कह- आज हत्या के एक साल के बाद भी सबके मन में टीस है। जोशी ने कहा कि एक साल के बाद भी अपराधी को फांसी की सजा नहीं मिलती है।
वे बोले जिस गली में अपराध हुआ है वहां आज भी सूनापन है, लोगों में डर का साया है, गवाह डर के साये में है। प्रदेश अध्यक्ष बोले जिनको युवाओं ने पकड़ा और पुलिस को सौंपा उनको चेतावनी मिलती है। वे प्रशासन के पास जाते तो उनको कहा जाता है कि आपको किसने कहा पकडऩे के लिए।
जोशी ने कहा कि न्यायालय के माध्यम से ऐसे लोगों को फांसी सजा हो। पुलिस तेजी से कार्रवाई करें, जल्दी चालान पेश हो। आज जो डर अपराधियों में होना चाहिए वह आमजन,परिवार व गवाहों में है। इस दौरान सांसद अर्जुनलाल मीणा, उदयपुर ग्रामीण विधायक फूलसिंह मीणा, उदयपुर के डिप्टी मेयर पारस सिंघवी, भाजपा नेता गजपाल सिंह राठौड़ आदि मौजूद थे।